посочени в Регламент (ЕС) No 528/2012 на Европейския парламент и на Съвета (ОВ L 294, 10.10.2014 г., стр. 1).
 (3) Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
 (4) Регламент (ЕО) No 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).
 ПРИЛОЖЕНИЕ
 Общоприето наименование
 Наименование по IUPAC
 Идентификационни номера
 Минимална степен на чистота на активното вещество (1)
 Дата на одобрението
 Дата на изтичане на одобрението
 Продуктов тип
 Специални условия
 Калиев сорбат
 Наименование по IUPAC:
 (2E,4E)-2,4-хексадиенова киселина, калиева сол (1:1)
 ЕО No: 246-376-1
 CAS No: 24634-61-5
 990 g/kg
 1 декември 2016 г.
 30 ноември 2026 г.
 8
 При оценката на продукта трябва да се обръща особено внимание на експозициите, рисковете и ефикасността, които са свързани с всякакви видове употреба, обхванати от заявление за издаване на разрешение, но не са разгледани в оценката, на равнището на Съюза, на риска от употребата на активното вещество.
 Разрешенията за биоциди се издават при изпълнение на следните условия:
 1)
 За промишлените или професионалните потребители трябва да бъдат въведени процедури за безопасна работа и подходящи организационни мерки. Когато експозицията не може да бъде намалена до приемливо равнище с други средства, продуктите трябва да се използват с подходящо лично предпазно средство.
 2)
 Трябва да се предприемат подходящи мерки за ограничаване на риска, за да се опазят подпочвените води. По-специално върху етикетите и когато има такива, върху информационните листове за безопасност за продуктите трябва да се посочи, че:
 а)
 промишленото прилагане трябва да се извършва в обособено помещение или върху непропусклива твърда основа с предпазен насип;
 б)
 прясно обработеният дървен материал трябва да се съхранява след обработването на закрито или върху непропусклива твърда основа, или по двата начина едновременно, за да се предотвратят преки изпускания в почвата или във водите;
 в)
 всички изпуснати количества при прилагането на продукта трябва да се събират за повторна употреба или обезвреждане.
 (1) Посочената в тази графа чистота е минималната степен на чистота на активното вещество, използвано за оценката, извършена в съответствие с член 16, параграф 2 от Директива 98/8/ЕО. Активното вещество в пуснатия на пазара продукт може да бъде със същата или с различна чистота, ако е доказана техническата му равностойност с оцененото активно вещество.
 